Петър Панайотов (комунист)
Петър Панайотов Тодоров (Даскала) е деец на Българската комунистическа партия. Участник в комунистическото съпротивително движение по време на Втората световна война. Партизанин от Горнооряховския партизански отряд.

Биография 
Петър Панайотов е роден на 17 юли 1906 г. Получава средно педагогическо образование. Още в младежките си години възприема социалистическите идеали. От 1929 г. е Член на Работническия младежки съюз (1929) и БРП (1932). Участва в Окръжния комитет на Работническата партия. От 1934 до 1935 г. развива нелегална дейност, за което е осъден задочно. Арестуван и хвърлен в затвора за революционна дейност от 1936 до 1939 г. До 9 септември 1944 г. е секретар на Окръжния комитет на БРП(к) в Горна Оряховица.

Участник в Съпротивителното движение по време на Втората световна война. На 22 юни 1941 г. преминава в нелегалност и става партизанин в Горнооряховския партизански отряд. Приема партизанско име Даскала. По-късно се издига до заместник-политкомисар на Осма Горнооряховска въстаническа оперативна зона на Народоосвободителна въстаническа армия. Член на Щаба на Горнооряховския партизански отряд. През този период има издадени две задочни смъртни присъди по ЗЗД.

След 9 септември 1944 е секретар по пропаганда и агитация в Областния комитет на БКП в Плевен и секретар на Окръжния и на Околийския комитет на партията в Горна Оряховица. По-късно заема отговорни длъжности в ЦК на БКП, в Българските професионални съюзи. Народен представител. Автор на мемоарната книга „Години на проверка. Спомени (1927 – 1944)“, С., 1984.

За цялостната му обществена дейност на преклонна възраст е обявен за почетен гражданин на Горна Оряховица. Герой на Социалистическия труд.

Източници 

Хора от област Велико Търново
Партизани от Горнооряховския партизански отряд
Български политици (1945 – 1989)
Български мемоаристи
Членове на БКП
Герои на социалистическия труд на България
Почетни граждани на Горна Оряховица
Носители на орден „Георги Димитров“
Заслужили деятели на културата
Починали през 1991 година